Document ID: 31995R2147

KOMMISSIONENS FORORDNING (EF) Nr. 2147/95 af 8. september 1995 om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 9, stk. 2, artikel 12, stk. 4, og artikel 13, stk. 11, og
ud fra følgende betragtninger:
I Kommissionens forordning (EF) nr. 1162/95 (3), senest ændret ved forordning (EF) nr. 1861/95 (4), er der fastsat særlige gennemførelsesbestemmelser for ordningen med import- og eksportlicenser for korn og ris;
som følge af en fejl afspejler denne forordning ikke den situation, der i årevis har bestået med hensyn til varigheden af eksportlicenser for malt, nemlig, at uden den erhvervsdrivendes udtrykkelige anmodning er gyldighedsperioden for en eksportlicens for malt den løbende måned plus fire måneder; denne fejl bør korrigeres;
listen over produkter, der er omfattet af den i artikel 7, stk. 3, omhandlede betænkningstid er ufuldstændig som følge af udeladelsen af produktet under KN-kode 1102 20 90; listen bør derfor suppleres;
det er nødvendigt at ændre forordning (EF) nr. 1162/95 i overensstemmelse hermed;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 1162/95 foretages følgende ændringer:
1) I artikel 7
a) affattes stk. 2 således:
»2. På anmodning fra den erhvervsdrivende er uanset stk. 1 eksportlicensen for produkter henhørende under KN-kode 1107 10 19, 1107 10 99 og 1107 20 00 gyldig fra udstedelsesdatoen, jf. artikel 21, stk. 1, i forordning (EØF) nr. 3719/88, indtil:
- den 30. september i det pågældende kalenderår, når licensen er udstedt mellem den 1. januar og den 30. april
- udgangen af den derpå følgende ellevte måned, når licensen er udstedt mellem den 1. juli og den 31. oktober
- den 30. september i det følgende kalenderår, når licensen er udstedt mellem den 1. november og den 31. december.
I disse tilfælde kan de rettigheder, der følger af de i nærværende stykke omhandlede licenser, uanset artikel 9 i forordning (EØF) nr. 3719/88 ikke overdrages.«
b) affattes stk. 3 således:
»3. Eksportlicenserne for de produkter, der er omhandlet i artikel 1, stk. 1, litra a), b) og c), i forordning (EØF) nr. 1766/92 og i artikel 1 i forordning (EØF) nr. 1418/76, samt for produkter henhørende under KN-kode 1102 20 10, 1102 20 90, 1103 13 10, 1103 13 90, 1103 29 20, 1104 21 50, 1104 22 99, 1104 23 10, 1108 11 00, 1108 12 00, 1108 13 00, 1109 00 00, 1702 30 51, 1702 30 91, 1702 30 99, 1702 40 90, 1702 90 50, 1702 90 79, 2106 90 55, 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 50 51 og 2309 90 53 i forordning (EØF) nr. 1766/92 udstedes den tredje arbejdsdag efter datoen for ansøgningens indgivelse, hvis der ikke træffes særlige foranstaltninger i denne periode.
Kommissionen kan beslutte ikke at imødekomme ansøgningerne.
Første afsnit gælder ikke for licenser, der udstedes i forbindelse med licitationer.«
2) Artikel 10, litra a), affattes således:
»a) 1 ECU/ton for de importlicenser, for hvilke bestemmelserne i artikel 10, stk. 4, fjerde led, i forordning (EØF) nr. 1766/92 ikke anvendes, eller for produkter henhørende under forordning (EØF) nr. 1418/76 og 5 ECU/ton, hvis det drejer sig om eksportlicenser uden restitution«.
3) I bilag II udskiftes del A med bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Artikel 1, nr. 1, litra a), anvendes fra den 1. juli 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. september 1995.

Labels: 3
17